XXXIV         CHAUCER S ENIGHTES TALE.

But unto which of hem may I nat telle,

Farwel, for I may her no lenger dwelle.

The fyres which that on myn auter brenwe

Schuln the declare., or that thou go liQiine,

Thyn adventure of love, and in this caas."

And with that word, the arwes in the caas             1500

Of the goddesse clatren faste and rynge,

And forth sche went,, and made a vanysschynget

For which this Emelye astoneyd was,

And seide^fc What amounteth this, alias !

I put me under thy proteccioun,

Dyane> and in tin disposicioun."

And hoom sche goth anon the nexte wayr.

This is theffect, ther nys no mor to saye.

The nexte houre of Mars folwynge this,
Arcite unto the temple walkyd is,                            1510

To fyry Mars to doon his sacrifise,
With al the rightes of his payen wise.
With pitous herte and heih devocioun,
Right thus to Mars he saycl his orisoun :
" O stronge g*od, that in the reynes colde
Of Trace honoured and lord art thou y-holdf,
And hast in every regne and every land
Of armes al the bridel in thy hand,
And hem fortunest as the luste devyse,
Accept of me my pitous sacrifise,                              1520

If so be that my youthe may deserve,
And that my might be worthit/<>r to serve
Thy godhed, that I may be on of thine,
Then pray I the to re we on my pyne,
For thilke peyne, and that hoote fuyre,
In which whilom thou brendest for desyre.
Whan that thou usedest the gret bewte
Of faire freissche Venus, that is so free,
And haddest hir in armes at thy wille ;
And though the ones on a tyme mysfille,               15HO

When Vulcanus hacUfe caught the in his laas,
And fand the liggyng by his wyf, allaas!
For thilke sorwe that was in thin herte.,
Have reuthe as wel upon my peynes sraerte.
I am yong and unkonnyng, as thou wost,
And, as I trowe, with love offendid most,
That ever was eny lyves creature;
For sche, that doth me al this wo endure,
Ne rekketh never whether I synkc or flete.
And wel I woot, or sche me mercy heete,             1540